**Písomná informácia pre používateľa**

**Kamistad senzitiv**

**20 mg/g + 185 mg/g orálny gél**

lidokaíniumchlorid a rumančekový extrakt

**Pozorne si prečítajte** **celú písomnú informáciu predtým, ako *z*ačnete používaťtento liek, pretože obsahuje pre vás dôležité informácie~~.~~**

Vždy používajte tento liek presne tak, ako je to uvedené v tejto písomnej informácii alebo ako vám povedal váš lekár alebo lekárnik.

1. Túto písomnú informáciu si uschovajte. Možno bude potrebné, aby ste si ju znovu prečítali.
2. Ak potrebujete ďalšie informácie alebo radu, obráťte sa na svojho lekárnika.

- Ak sa u vás vyskytne akýkoľvek vedľajší účinok, obráťte sa na svojho lekára alebo lekárnika. To sa týka aj akýchkoľvek vedľajších účinkov, ktoré nie sú uvedené v tejto písomnej informácii. Pozri časť 4.

1. Ak sa do 7 dní nebudete cítiť lepšie alebo sa budete cítiť horšie, musíte sa obrátiť na lekára.

**V tejto písomnej informácii sa dozviete**:

1. Čo je Kamistad senzitiv a na čo sa používa

2. Čo potrebujete vedieť predtým, ako použijete Kamistad senzitiv

3. Ako používať Kamistad senzitiv

4. Možné vedľajšie účinky

5 Ako uchovávať Kamistad senzitiv

6. Obsah balenia a ďalšie informácie

**1. Čo je Kamistad senzitiv a na čo sa používa**

Kamistad senzitiv je mierne pôsobiaci liek.

**Kamistad senzitiv sa používa**

na liečbu mierneho zápalu ďasien a sliznice ústnej dutiny.

Ak sa príznaky vášho zápalu nezlepšia do 7 dní alebo ak sa zhoršia, musíte sa obrátiť na lekára.

**2.**  **Čo potrebujete vedieť predtým, ako použijete Kamistad senzitiv**

**Nepoužívajte Kamistad Senzitiv**

- ak ste **alergický** na lidokaín alebo na iné lokálne anestetiká amidového typu, na rumanček kamilkový alebo na rastlinné druhy z čeľade astrovité (napr. palina obyčajná), škoricu, peruánsky balzam *(Myroxylon pereirae)* alebo na ktorúkoľvek z ďalších zložiek tohto lieku (uvedených v časti 6).

**Upozornenia a opatrenia**

Kamistad senzitiv sa nesmie dostať do kontaktu s očami alebo otvorenými ranami. Po aplikácii gélu si dôkladne umyte ruky.

Deti

Malým deťom (do 7 rokov) a dojčatám sa nesmie aplikovať viac než polcentimetrový prúžok Kamistadu senzitiv 3-krát počas 24 hodín.

**Iné lieky a Kamistad senzitiv**

Ak teraz používate alebo ste v poslednom čase používali, či práve budete používaťďalšie lieky, povedzte to svojmu lekárovi alebo lekárnikovi.

Nie je známe žiadne vzájomné pôsobenie s inými liekmi v rámci rozmedzia dávky stanovenej v tejto písomnej informácii pre používateľa.

**Tehotenstvo, dojčenie a plodnosť**

Ak ste tehotná alebo dojčíte, ak si myslíte, že ste tehotná alebo ak plánujete otehotnieť, poraďte sa so svojím lekárom alebo lekárnikom predtým, ako začnete používať tento liek.

Kamistad senzitiv nemajú používať tehotné a dojčiace ženy, keďže sa nevykonal dostatok štúdií.

**Vedenie vozidiel a obsluha strojov**

Dosiaľ sa nehlásili žiadne účinky na schopnosť viesť vozidlá a obsluhovať stroje.

**Kamistad senzitiv obsahuje benzalkóniumchlorid**

Tento liek obsahuje 1 mg benzalkóniumchloridu v  1 g gélu.

Benzalkóniumchlorid môže spôsobiť miestne podráždenie.

**3. Ako používať Kamistad senzitiv**

Vždy používajte tento liek presne tak, ako je to uvedené v tejto písomnej informácii alebo ako vám povedal váš lekár alebo lekárnik. Ak si nie ste niečím istý, overte si to u svojho lekára alebo lekárnika.

Odporúčaná dávka je:

Dospelí a deti od 7 rokov

Naneste polcentimetrový prúžok gélu 3-krát denne.

### *Použitie u malých detí (do 7 rokov) a dojčiat*

Malým deťom a dojčatám sa nesmie aplikovať viac než polcentimetrový prúžok Kamistadu senzitiv 3-krát počas 24 hodín.

# Spôsob podávania

Gél sa nanesie na zapálené oblasti a jemne sa votrie.

**Dĺžka používania**

Kamistad senzitiv (lidokaín) sa nemá používať dlhodobo vo vysokých dávkach.

Ak máte dojem, že účinok Kamistadu senzitiv je priveľmi silný alebo priveľmi slabý, povedzte to svojmu lekárovi alebo lekárnikovi.

**Ak zabudnete použiť Kamistad Senzitiv**

Pokračujte v liečbe tak, ako je to uvedené v tejto písomnej informácii. Nenanášajte viacej gélu ako pri bežnom použití.

Ak máte akékoľvek ďalšie otázky týkajúce sa použitia tohto lieku, opýtajte sa svojho lekára alebo lekárnika.

**4. Možné vedľajšie účinky**

Tak ako všetky lieky, aj tento liek môže spôsobovať vedľajšie účinky, hoci sa neprejavia u každého. Na vyhodnotenie vedľajších účinkov sa použili nasledovné častosti výskytu:

**Menej časté (postihujú 1 až 10 používateľov z 1 000):**

Po nanesení gélu sa môže objaviť prechodné mierne pálenie.

**Veľmi zriedkavé (postihujú menej ako 1 používateľa z 10 000):**

Keďže tento liek obsahuje lidokaín, škoricu a rumanček, môžu sa prejaviť alergické reakcie (napr. kontaktná alergia). Takéto reakcie sa môžu vyskytnúť u pacientov, ktorí sú alergickí na rastlinné druhy z čeľade astrovité (napr. palina obyčajná) a peruánsky balzam *(Myroxylon pereirae)* (vzhľadom na tzv. skrížené reakcie).

**Ak pocítite alergické reakcie na koži alebo slizniciach, prestaňte používať Kamistad senzitiv a poraďte sa s lekárom.**

**Hlásenie vedľajších účinkov**

Ak sa u vás vyskytne akýkoľvek vedľajší účinok, obráťte sa na svojho lekára alebo lekárnika. To sa týka aj akýchkoľvek vedľajších účinkov, ktoré nie sú uvedené v tejto písomnej informácii. Vedľajšie účinky môžete hlásiť aj priamo na národné centrum hlásenia uvedené v [Prílohe V](http://www.ema.europa.eu/docs/en_GB/document_library/Template_or_form/2013/03/WC500139752.doc). Hlásením vedľajších účinkov môžete prispieť k získaniu ďalších informácií o bezpečnosti tohto lieku.

**5. Ako uchovávať Kamistad senzitiv**

Tento liek uchovávajte mimo dohľadu a dosahu detí.

Po prvom otvorení tuby použite gél do 12 mesiacov.

Uchovávajte pri teplote neprevyšujúcej 30 °C.

Nepoužívajte tento liek po dátume exspirácie, ktorý je uvedený na škatuľke a na tube po „EXP“. Dátum exspirácie sa vzťahuje na posledný deň v danom mesiaci.

Nelikvidujte lieky odpadovou vodou alebo domovým odpadom. Nepoužitý liek vráťte do lekárne. Tieto opatrenia pomôžu chrániť životné prostredie.

**6.**  **Obsah balenia a ďalšie informácie**

**Čo Kamistad Senzitiv obsahuje**

Liečivá sú monohydrát lidokaíniumchloridu a kvapalný extrakt z rumančekového kvetu

1 gram gélu obsahuje 20 mg lidokaíniumchloridu a 185 mg kvapalného extraktu z rumančekového kvetu (1:4-5). Extrakčné činidlo: etanol 50 % (V/V) s trometamolom 1,37 % (upravené na pH 7,3

98 % kyselinou mravčou).

Ďalšie zložky sú benzalkóniumchlorid, etanol 96 %, kyselina mravčia, karbomér, dihydrát sodnej soli sacharínu, trometamol, čistená voda, silica kôry škoricovníka ceylónskeho.

**Ako vyzerá Kamistad Senzitiv a obsah balenia**

Žltohnedý tuhý gél.

Kamistad senzitiv je dostupný v tube obsahujúcej 10 g gélu.

**Držiteľ rozhodnutia o registrácii a výrobca**

STADA Arzneimittel AG

Stadastrasse 2‑18

61118 Bad Vilbel

Nemecko

**Táto písomná informácia bola naposledy aktualizovaná v novembri 2019.**